
Tisztelt Képviselő-testület!

I. Előzmények:

Fót Város Önkormányzata Képviselő-testületének 14/2024. (X.8.) önkormányzati rendeletének (továbbiakban: KT SZMSZ) 33.§-a alapján az alábbiakban terjesztem elő a két testületi ülés között eltelt időszak fontosabb eseményeiről a polgármesteri beszámolómat.

II. A döntéshez szükséges információk, tájékoztatások:

	A polgármester által folytatott tárgyalások, egyeztetések, megbeszélések

	résztvevője
	időpontja
	tárgya, rövid leírása

	Dr. Turi György ügyvéd
	2024.11.25.
	A megbeszélés során áttekintettük az önkormányzat folyamatban lévő jogi ügyeit, melynek célja a jogi helyzetek pontos áttekintése és a szükséges lépések meghatározása volt.

	Volánbusz képviselői
	2024.11.25.
	A lehetőségek áttekintése érdekében egyeztető megbeszélést tartottunk a buszforduló területének jövőjéről.

	ÚMT Kft. képviselői 
	2024.11.27.
	Egyeztető megbeszélésre érkeztek hozzám, Fót Sportkoncepciójával kapcsolatban.

	Kisalagi árusok
	2024.11.27.
	Megbeszélésünk során a KT által hozott döntést tárgyaltuk át.

	Bartuszek Lilla
	2024.11.28.
	Megbeszélésünk során a jövőbeni fejlesztésekről és lehetőségekről tárgyaltunk

	Spatiellist Kft.
	2024.11.28.
	Zöld Infrastruktúra fejlesztésével kapcsolatban tárgyaltunk.

	Dr. Schlick-Szabó Anna Krisztina
gyermekorvos
	2024.11.28.
	2025. január 01. napjától új gyermekorvos áll a lakosság rendelkezésére. A gyermekorvossal folytatott megbeszélés során, arról állapodtunk meg, hogy eleinte Dr. Albi Mariann doktornő munkáját segíti. 

	
Csima György- SZIGÜ Temetkezés

	2024.12.02.
	Bemutatkozó megbeszélés

	
Mucsi György, Sütő Csaba - East Gate
 
	2024.12.02.
	Bemutatkozó megbeszélés

	
Szabóné Forgács Gabriella- Tankerületi igazgató 

	2024.12.02.
	Zeneiskola jövőjével kapcsolatban folytattunk megbeszélést. 

	Márkus Máté – Kisalagi Református lelkész
	2024.12.04.
	
Bemutatkozó megbeszélés során, átbeszéltük a Kisalagi Református templom előtti tér munkálatait.


	Lidl Áruház képviselői
	2024.12.04.
	
A Lidl Áruház képviselőivel folytatott tájékoztató megbeszélés célja a közös együttműködés lehetőségeinek átbeszélése volt. 
 

	

	A polgármester megjelenése egyéb rendezvényeken

	
1. November 22-én Babakelengyéket osztottam a város legifjabb lakóinak, ezzel köszöntve és támogatva a családokat.

2. November 30-án a Zöldítési programunkat folytattuk a Piactéren a lakosság bevonásával.

3. December 1-jén nagy sikerrel elindítottuk Fóti Advent programsorozatunkat, mely keretén belül az új Piac épületének ünnepélyes átadására is sor került.

4. December 6-án bejártam az Önkormányzat tulajdonában lévő bérlakások egy részét, felmérve az ingatlanok állapotát.



	A polgármester által hozott döntések
2024. október 16 - november 30.

	Rendeleti felhatalmazás száma
	időpontja, tárgya (esetszám)
	rövid leírás

	9/2020. (VII.2.) Önk.rend. 10.§
	2 eset
8.000,- Ft/12 hónap
	települési lakhatási támogatás

	9/2020. (VII.2.) Önk.rend.  11.§
	2 eset
8.000,- Ft/12 hónap
	települési gyógyszertámogatás

	9/2020. (VII.2.) Önk.rend.  15.§

	7 eset
50.000.-Ft
	eseti és havi rendszerességgel adható pénzbeli támogatás, elemi kár

	9/2020. (VII.2.) Önk.rend. 8.§
	1 eset
bruttó 38.724-Ft/12 hónap 
	települési ápolási támogatás

	9/2020. (VII.2.) Önk.rend. 23/A.§, 23/B.§, 23/C.§, 23/D.§
	1 eset
15.000,- Ft
	veszélyhelyzetben nyújtott települési rezsitámogatás

	9/2020. (VII.2.) Önk.rend.  25.§
	9 fő
697.230,- Ft
	tüzelőanyag támogatás

	9/2020. (VII.2.) Önk.rend. 25/A.§
	1 fő	
2 adag oltás gyermekenként

	agyhártyagyulladás elleni védőoltás támogatás

	15/2020. (IX.28.) Önk.rend.  4.§
	4 fő
2 adag oltás gyermekenként
	Rota vírus elleni védőoltás támogatás

	15/2020. (IX.28.) Önk.rend. 5.§


	10 fő	
20.000,- Ft/gyermek
	babakelengye támogatás

		További, nem hatósági átruházott hatáskörben hozott döntések 
2024. október 01 – december 04.

	Rendeleti felhatalmazás száma
	időpontja, tárgya (esetszám)
	rövid leírás

	KT  SZMSZ 3.sz. melléklet 2.9. pontja
	17 eset
	Tulajdonosi hozzájárulás

	KT  SZMSZ 3.sz. melléklete 1.4. pontja
	11 eset
	Településképi vélemény


	KT  SZMSZ 3.sz. melléklete 1.5. pontja
	6 eset
	Településképi bejelentés

	KT SZMSZ 3.sz. melléklete 2.4 pontja
	8 eset
1 207 008.- Ft
	Anyagbeszerzés és szolgáltatás-megrendelés, építési beruházás közbeszerzési értékhatárig előirányzat terhére.

	KT SZMSZ 3.sz. melléklete 1.8.b) pontja
	2 eset
	Bérleti jogviszony hosszabbítás, 1 éves


	KT SZMSZ 3.sz. melléklete 1.8.f) pontja

	1 eset
	Döntés azonnali intézkedést igénylő esetben, bérbeadás 3 hónap







	




	A polgármester által saját/átruházott hatáskörében megkötött szerződések

	
Fót város ikonikus épületét, a Szeplőtelen Fogantatás Katolikus Templomot ábrázoló Turisztikai tájékoztató táblák kihelyezéséről 2024. áprilisában KT döntés született.
Sajnos az engedélyeztetési eljárás, melyben a Magyar Turisztikai Ügynökség, a gyorsforgalmi utak kezelői: a Magyar Közút NZrt. és a Magyar Koncessziós Infrastruktúra Fejlesztő Zrt, valamint a Magyar Közút Útügyi Műszaki Szabályozási Bizottság is részt vett, időben nagyon elhúzódott, ezért a szerződésünkben a határidőt kétszer is módosítani kellett a váci székhelyű Plastiroute Kft-vel mint vállalkozó partnerünkkel.
A táblák kihelyezésére 2024. 11. 21-én került sor.
Az egyik táblát az M2 gyorsforgalmi út Budapest felé tartó szakaszán a Németh Kálmán utcát követő felüljáró előtti szakaszon, míg az M3 autópályán Gödöllő felé vezető oldalon az Istvánhegyi átjáró előtt, a másik irányban a Mogyoródi lehajtó után közvetlenül, a Hungaroring lehajtó előtt került kihelyezésre.


	

	A jogszabályok által kötelezővé tett egyéb kérdések

	Szépkorúak köszöntése 
	0  fő
	

	Állampolgársági eskü 
	0  fő
	




A fentiek alapján az alábbi határozati javaslatot terjesztem a Tisztelt Képviselő-testület elé.

III. Határozati javaslat

…/2024.(XII.12.) KT-határozat

Fót Város Önkormányzat Képviselő-testülete elfogadja az előző Képviselő-testületi ülés óta eltelt időszak fontosabb eseményeiről ismertetett polgármesteri beszámolót.

Felelős: polgármester
Határidő: azonnal



Jogszabályi hivatkozás: 

· Fót Város Önkormányzata Képviselő-testületének 14/2024. (X. 8.) önkormányzati rendelete
a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról
· 9/2020. (VII.2.) Önkormányzati rendelet A szociális rászorultságtól függő pénzbeli és természetben nyújtott ellátások, valamint a személyes gondoskodást nyújtó szociális ellátások helyi szabályairól
· 15/2020. (IX.28.) Önkormányzati rendelet a szociális rászorultságtól függetlenül nyújtható támogatásokról

